Üllar Salumäe
Lennundusteenistuse direktor
Transpordiamet

		Teie 03.03.2025 nr 13.3-5/25/2819-2	
			
		Meie 18.03.2025 nr KV-3.7-2/25/3474-3	

Lennukoolitusteenuse osutamise tingimused	

Austatud härra Salumäe	

Tänan Teid vastuse eest ja palun lennukoolitusteenuse osutamise tingimuste osas täiendavat teavet. 
1.	Kliimaministeeriumi (07.07.2024, käskkiri nr 1-2/24/272, punkt 6), Euroopa Parlamendi ja nõukogu määruse (EL) 2018/1139 kohaldamisotsuse käskkirja põhjendustes on dokumendi koostamisel välja toodud Kaitseväe Akadeemia „Sõjaväeline juhtimine õhuväes“ õhusõiduki juhtimise erialamooduli õppe maht 86 EAP, millest Kaitseväe Akadeemia teostatav õppe maht on 5 EAP. Kaitseväe Akadeemia on alates 18.10.2024 Kaitselennunduse järelevalveteenistuse poolt sertifitseeritud kaitselennunduse koolitusorganisatsioon (MIL A ATO) ning seoses Kaitseväe oma lennukoolitusvõimekuse saavutamisega suurendati Kaitseväe Akadeemias antavat õppe mahtu 59 EAP-ni. Seega riigihanke korras sertifitseeritud koolitusorganisatsioonilt koolituse tellimise maht on 27 EAP. Vastavalt kohaldamisotsusele korraldab kaitselennunduse järelevalveteenistus (KLJT) riiklikud eksamid ning annab eksamite eduka sooritamise järel välja lennundusseaduse alusel Kaitseväe piloodiload.

Palun Teilt nimekirja kehtiva sertifitseeritud ATPL (A) tervikkursuse märkega Eesti Vabariigi koolitusorganisatsioonidest.
2.	Riikliku lennukoolituse nõudluse suurenemise tõttu on Kaitseväel lähitulevikus vajadus leida lennukoolituse koostööpartnereid nii moodulkursuste kui ka väiksemate koolitusosade teostamiseks väljaspool kohaldumisotsuses kirjeldatud tingimusi.

Millistel tingimustel saab Kaitseväe Akadeemia MIL A ATO riigihanke korras tellida lennukoolitusi sertifitseeritud piloodikoolitusorganisatsioonilt väljaspool kohaldumisotsuse (kliimaministri käskkiri nr 1-2/24/272) tingimusi. 

Lugupidamisega	

[ allkirjastatud digitaalselt ]

Viktor Kalnitski	
Brigaadikindral	
Kaitseväe Akadeemia ülem	

Anneli Kajamaa 717 1316
anneli.kajamaa@mil.ee